Spoločnosť Parking House a.s. je súčasťou skupiny EMCORP-MEDIPARK, ktorá sa viac ako 15 rokov venuje poradenskej činnosti a developmentu v oblasti mestského parkovania. Počas svojej histórie skupina projektovo riadila výstavbu, rekonštrukciu či prevádzku takmer 1.000 parkovacích miest, pričom k ďalším projektom poskytovala týkajúcim sa ďalších tisíciek parkovacích miest poskytovala svoje know-how a súvisiace poradenské služby. To všetko okrem Bratislavy aj v desiatkách iných lokalít na Slovensku aj v zahraničí.
Unikátny projekt podzemného parkovacieho domu na Kollárovom námestí považuje skupina za svoju vlajkovú loď vzhľadom na exkluzívnu lokalitu poskytujúcu príležitosti pre uplatnenie najmodernejších parkovacích konceptov. Preto sa v tomto projekte nielen úzko spolupracuje s Hlavným mestom SR Bratislavou a Metropolitným inštitútom, ale sa zároveň venuje maximálna pozornosť kvalite realizácie, keďže ide o možnosť dodať tomuto územiu pridanú hodnotu, ktorá pretrvá desaťročia.